ልማትን ለማፋጠን ኪራይ ሰብሳቢነትን መዋጋት ወሳኝ መሆኑን የጋምቤላ ክልል ርዕስ መስተዳድር ገለፁ
– ኪራይ ሰብሳቢነትን በመዋጋት ልማትን ለማፋጠን ሁሉም የበኩሉን ድርሻ እንዲወጣ የጋምቤላ ክልል ርዕስ መስተዳድር ጥሪ አቀረቡ።በክልሉ የሚገኙ መንግስታዊ መስሪያቤቶች የ2006 ዓመተ ምህረት 1ኛ ሩብ ዓመት የስራ ዕቅድ አፈፃፀም ሪፖርቶች ቀርበው ሰፊ ውይይት ተካሄዶባቸዋል።ለ3 ቀናት በተካሄደው ስብሰባ ሁሉም መስሪያ ቤቶች ያላቸውን ጠንካራና ደካማ ጎኖች በመለየት ህዝብን በማሳተፍ በቀጣይ የተሻለ ስራ ለመስራት እንደሚንቀሳቀሱ የጋራ መግባባት ላይ ደርሰዋል ።ስብሰበባውን የመሩት የክልሉ ርዕስ መስተዳድር አቶ ጋትልዋክ ቱት እንዳሉት የክልሉን ህዝብ ተጠቃሚነት ለማረጋገጥ ኪራይ ሰብሳቢነትን በመዋጋት ልማትን ማፋጠን ወሳኝ ነው።በጤና፣ በትምህርት፣ በግብርና፣ በውሃና ማዕድን ሀብት፣በስቪል ሰርቪስ እና በሌሎችም  የመንግስት መስሪያ ቤቶች ላይ በዝግጅት ምዕራፍ የተከናወኑ ስራዎች አበረታች አፈጻጸም ማስመዝገባቸውን  ርዕሰ መስተዳደድሩ ገልጸዋል።  ይሁንና የኪራይ ሰብሳቢነት ችግር ለክልሉ ሁለንተናዊ እድገት ማነቆ በመሆናቸው ልዩ ትኩረት ሊሰጠው እንደሚገባ አመልክተዋል።አቶ ጋትልዋክ አያይዘው እንደገለጹት የኤች.አይ.ቪ ኤድስ ስርጭትንና ወቅቱን ተከትሎ ሊመጣ የሚችለውን የወባ በሽታ ለመከላከል የተቀናጀና ሰፊ ጥረት ማድረግ እንደሚገባ አመልክተዋል።የውሃ ፕጀክቶች ስራ አፈጻጻም የሚበረታታ ነው ያሉት ርዕስ መስተዳድሩ በጋምቤላ ከተማ ያለውን የመጠጥ ውሃ ችግር በዘላቂነት ለመቅረፍ የተሻለ ጥረት ማድረግ እንደሚያስፈልግ አቶ ጋትልዋክ ተናግረዋል።የክልሉ ምክትል ርዕሰ መስተዳድር ኢንጂነር ኡሌሮ ኦፒየው በበኩላቸው ምርትና ምርታማነትን በማሳደግ የህዝቡ ኑሮ ለማሻኛል በየሴክተሩ የተሰማሩ የስራ ሃላፊዎችና ባለሙያዎች ህዝቡን በማሳተፍ ተጨባጭ ውጤት ለማምጣት መረባረብ እንደሚገባቸው ተናግረዋል።በመንደር ማሰባሰብ ተጠቃሚ የሆኑትን 37 ሺ የቤተሰብ መሪዎች የመሰረተ ልማት ተጠቃሚነት ለማሳደግ የሚደረገው ጥረት ተጠናክሮ እንደሚቀጥል ኢንጂነር ኡሌሮ ተናገረዋል ።የክልሉን ነዋሪዎች ከደህነትና ኋላቀርነት ለማላቀቅ በተለይም አመራሩ ቆርጦ መንቀሳቀስ እንደሚገባው  የስብሰባው ተሳታፊዎች በመጨረሻ ባስተላለፉት መልዕክት ገልጸዋል።